CELEX: 62010TN0167
Language: hu
Date: 2010-04-07 00:00:00
Title: T-167/10. sz. ügy: 2010. április 7-én benyújtott kereset — Evropaïki Dynamiki kontra Bizottság

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/47
            
         
      2010. április 7-én benyújtott kereset — Evropaïki Dynamiki kontra Bizottság
      (T-167/10. sz. ügy)
      (2010/C 161/75)
      Az eljárás nyelve: angol
      
         Felek
      
      
         Felperes: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: N. Korogiannakis és M. Dermitzakis ügyvédek)
      
         Alperes: Európai Bizottság
      
         Kereseti kérelmek
      
      
                  —
               
               
                  A Törvényszék semmisítse meg a Főtitkárság 2010. január 27-i SG.E.3/FM/psi — Ares(2010)43764. számú határozatát, amelyben elutasította a felperes által benyújtott kérelmet, amelyben ez utóbbi az 1049/2001/EK rendelet alapján kérte az Informatikai Főigazgatóság által a 2009. szeptember 18-i levélben a felperes 2009. augusztus 14-i eredeti kérelme folytán az ESP-DESIS 3A. részre vonatkozó valamennyi árajánlathoz (RfQs) történő hozzáféréssel kapcsolatosan elfoglalt álláspont felülvizsgálatát;
               
            
                  —
               
               
                  semmisítse meg a Főtitkárság 2010. március 11-i SG.E.3/FM/MIB/rc/psi — Ares(2010)131966 számú határozatát, amelyben elutasította a felperes által benyújtott kérelmet, amelyben ez utóbbi az 1049/2001/EK rendelet alapján kérte az Informatikai Főigazgatóság (DG), az Európai Unió Kiadóhivatala (OP, korábban: OPOCE) és a Költségvetési Főigazgatóság által a 2009. december 11-i leveleikben a felperes 2009. október 9-i eredeti kérelme folytán a következőkkel kapcsolatban elfoglalt álláspont felülvizsgálatát: hozzáférés az (Informatikai Főigazgatóság által irányított) ESP, ESP-DIMA és ESP-DESIS szerződések, az OPOCE 6011, 6102, 6103, 6020, 10042, 6121, 6031, 10030 számú keretmegállapodásai, illetve a Költségvetési Főigazgatóság BUDG/0101 számú keretmegállapodása vonatkozásában valamennyi részre tett árajánlathoz;
               
            
                  —
               
               
                  a Bizottságot kötelezze a felperesnél e keresettel kapcsolatban felmerült jogi és egyéb költségek, illetve kiadások megtérítésére a jelen kereset elutasítása esetén is.
               
            
         Jogalapok és fontosabb érvek
      
      Kérelmei alátámasztására a felperes arra hivatkozik, hogy a Bizottság megsértette az 1049/2001/EK rendeletet, mivel nem folytatta le a hozzáférés iránti kérelemben hivatkozott iratok konkrét, egyedi vizsgálatát annak megállapítása érdekében, hogy alkalmazandók-e a felhozott kivételek, vagy azokhoz biztosíthatnának-e részleges hozzáférést. Emellett a felperes azt is állítja, hogy a Bizottság által az EU gazdaságpolitikájának védelmével, a kereskedelmi érdekek védelmével és a közbiztonsággal kapcsolatban felhozott igazolásokat mint teljes mértékben megalapozatlanokat el kell utasítani, mivel a felperes álláspontja szerint a Bizottság által hivatkozott indokok általánosak és elvontak, és nem bizonyítják, hogy a Bizottság külön egyedi vizsgálatokat folytatott volna le a kért iratok tartalmát illetően.